Nyeste Skilderie af Kiøbenhavn, 1830-04-20
Af norske Skrifter ere tvende ankomne hertil, hvilke læses med Interesse. De faaes hos Universitetsboghandler Reitzel. 1. Fornødne Oplysninger i Anledning af et Dokument, som Hr. Agent W. Krohn i Bergen har ladet indrykke i den norske Rigstid. Nr. 61 for 1829. Trykt i Christiania. 14 S. 8. Det er dateret fra Paris d. 12 Oct. 1829, og er at ansee som Tillæg til Forfatterens lidet Skrift: Tre Aar i Bergen, der forhen i disse Blade er omtalt. 2. Om de sammensatte Staters Foreningsmaade; tilligemed et politisk Blik paa Regjeringsformerne. Af en Nordmand. Christiania XXXXVI. og 137 S. st. 8. J nogle Forord fra Udgiveren Hr. J. A. Hjelm berettes, at Forfatteren til nærværende Skrift, er den i forrige Aar afdøde Oberst Nicolai Tidemand, Ridder af den kongel. svenske Sværdorden, og den kongl. danske Dr. Orden. Her meddeles ogsaa Forfatterens Biographie. Nicolai Tidemand var fød i Drammen d. 30 Aug. 1766. hvor hans Fader var kongl. Magazinforvalter. sit 16de Aar valgte han den militaire Bane. 1788 var han som Brigade-Adjutant hos det nordenfieldske Infanterie-Regiments Chef, Oberst Hesselberg, i Feldttoget med de norske Tropper i Sverrige, derefter ansøgte han Forsættelse til Kjøbenhavns Garnison, hvilket tilstodes ham, og hvortil han foranledigedes ved Ønsket om en mere udvidet Adgang til videnskabelige Kundskaber, end Norge tilbød. De Fritimer, som Tjenesten levnede ham, anvendte han nu til at høre Forelæsninger ved Kjøbenhavns Universitet og til ellers at samle Kundskaber i sit Fag. J Begyndelsen af Aaret 1792 blev han forsat til det første jydske Jnfanterie-Regiment. Sin videnskabelige Virksomhed fortsatte han med al den Jernflid, som var ham egen, saavidt de faa Hielpemidler, hvilke hans Stilling tilbød ham, tillod det. Omtrent fra denne Tid er det uden Tvivl, at den Række af Excerpter begynder, som han fortsatte til sine sidste Dage, af hvilken han har efterladt henved 40 Bind, der vidne om den uhyre Læsning, og den Orden og Opmærksomhed, med hvilke han vidste at opsamle Kundskabens Frø af de ubetydeligste, som af de mere mærkelige Kilder; - der vidne om, at intet var hans store Aand for stort men heller intet, hvoraf Kundskab kunde øses, hans forskende Aand for ringe. Ei allene de militaire, men ogsaa de historiske og politiske Videnskaber var nu og fremdeles Gjenstand for hans Forskninger. Ved denne Tid, i Aaret 1792, udgav han sin Oversættelse af Scharnhorsts Taktik, det eneste hidtil ved Trykken offentliggjorte Arbeide under hans Navn. Hans udmærkede Flid og Duelighed kunde ikke andet end vinde fornyet Opmærksomhed." Derved bevirkedes det, at han i Aaret 1795 ansattes ved den topographiske Opmaaling i Danmark. Den 3die Mai 1799 udnævntes han til Capitain af Jnfanteriet. J det følgende Aar indgik han Ægteskab med Christiane Jensen, en Datter af senere afdøde danske Oberst Jensen. Fra 1801 var han meget beskjæftiget med først at udføre et Fortifications=Arbeide ved Kye holmens Havn ved Samsøe, og siden ved forskjellige andre befalede militaire Forretninger. Fra 1808-1810 førte han Commando paa Samsø hvor mange militaire Arbeider bleve udførte, et Lodsvæsen indrettet et etc. 1811 kaldtes han herfra, blev samme Aar Oberstlieutenant; den 28 Jan. 1812 Ridder af Dbr. 1815 d. 16 Apr. fik han efter Ansøgning Afsked af dansk Tjeneste som Oberst, og reiste tilbage til sit Fædreneland. Han sik Udnævnelse først som Adjutant hos Kongen; siden som Oberst a la suite i den norske Armee, med Gage; men hans Ønske, at komme i egentlig militair Stilling, lykkedes ham ikke. Han døde 12 April 1828. Han efterlod ikke faa utrykte Arbeider, foruden de før omtalte Excerpter til eget Brug. Ogsaa er Adskilligt af ham trykt uden Navn i periodiske Skrifter og Blade.